
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1153 


ΠΕΡ ΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης διάταξης του οργανισμού του 
κοινωφελούς ιδρύματος με την επωνυμία «ΙΔΡΥ¬ 
ΜΑ ΓΕΩΡΓΙΟΥ X. ΜΠΑΡΜΠΕΡΗ», που κυρώθηκε με 
το από 23.10.2000 προεδρικό διάταγμα (ΦΕΚ1362 


Β') και στη συνέχεια με το από 24.3.2003 προε¬ 
δρικό διάταγμα (ΦΕΚ 442 Β') εγκρίθηκε η τροπο¬ 
ποίηση διατάξεων του οργανισμού του. 1 

Τροποποίηση διάταξης του οργανισμού του κοι¬ 
νωφελούς ιδρύματος με την επωνυμία «ΙΔΡΥΜΑ 
ΠΑΥΛΟΥ ΚΑΙ ΕΛΙΣΣΑΒΕΤ ΠΑΠΑΠΑΝΝΟΠΟΥΛΟΥ » 
που κυρώθηκε με το από 9.9.2003 π.δ/γμα (ΦΕΚ 

1346/Β'). 2 

Έγκριση σύστασης του κοινωφελούς ιδρύματος με 
την επωνυμία «ΣΤΟΥΔΙΟΝ ΝΙΚΟΛΑΟΥ Β. ΤΩΜΑ- 
ΔΑΚΗ» και κύρωση του οργανισμού αυτού. 3 


ΑΠΟΦΑΣΕΙΣ 


Είσπραξη εσόδων των Δικηγορικών Συλλόγων της 
Χώρας από τις Δημόσιες Οικονομικές Υπηρεσίες 

(Δ.Ο.Υ.). 4 

Τροποποίηση της υπ’ αριθμ. Υ7α/105741 (ΦΕΚ 1616 
τ.Β'/ 29.10.2004) υπουργικής απόφασης. 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Έγκριση τροποποίησης διάταξης του οργανισμού του 
κοινωφελούς ιδρύματος με την επωνυμία «ΙΔΡΥΜΑ 
ΓΕΩΡΓΙΟΥ X. ΜΠΑΡΜΠΕΡΗ», που κυρώθηκε με το από 
23.10.2000 προεδρικό διάταγμα (ΦΕΚ 1362 Β') και στη 
συνέχεια με το από 24.3.2003 προεδρικό διάταγμα 
(ΦΕΚ 442 Β') εγκρίθηκε η τροποποίηση διατάξεων 
του οργανισμού του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 7745/24.5.1999 πράξη της συμβολαιο¬ 
γράφου Λιβαδειάς Αναστασίας θυγ. Χαραλ. Σταύρου με 
την οποία οι: 1) Χρηστός Γεωργ. Μπαρμπέρης, 2) Μάρθα 
Γεωργ. Μπαρμπέρη και 3) Βασιλική χα Ευσταθίου Ευ¬ 
σταθίου σύστησαν κοινωφελές ίδρυμα με την επωνυμία 


28 Αυγούστου 2006 

«ΙΔΡΥΜΑ ΓΕΩΡΓΙΟΥ X. ΜΠΑΡΜΠΕΡΗ» και με έδρα την 
πόλη της Λιβαδειάς. 

2. Το από 23.10.2000 Προεδρικό διάταγμα με το οποίο 
εγκρίθηκε η σύσταση του παραπάνω ιδρύματος και κυ¬ 
ρώθηκε ο οργανισμός αυτού (ΦΕΚ 1362 Β'). 

3. Το από 24.3.2003 Προεδρικό διάταγμα με το οποίο 
εγκρίθηκε η τροποποίηση των διατάξεων των άρθρων 
2, 9 και 10 του οργανισμού του (ΦΕΚ 442 Β'). 

4. Το υπ’ αριθμ. 9/31.1.2004 πρακτικό του Διοικητικού 
Συμβουλίου του ιδρύματος με το οποίο προτείνεται νέα 
τροποποίηση του άρθρου 9 του οργανισμού του. 

5. Τις διατάξεις των άρθρων: α) 98 του α.ν. 2039/1939, 
β) 101 του Εισαγωγικού νόμου και γ) 110 του Αστικού 
Κώδικα. 

6. Την υπ’ αριθμ. 38/22.12.2005 γνωμοδότηση του Συμ¬ 
βουλίου Εθνικών Κληροδοτημάτων. 

7. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών, με την οποία ανατέθηκαν αρμοδιότη¬ 
τες του Υπουργού Οικονομίας και Οικονομικών στους 
Υφυπουργούς Οικονομίας και Οικονομικών (ΦΕΚ 1432 
Β'). 

8. Την υπ’ αριθμ. 30356/14.3.2006 κοινή απόφαση του 
Πρωθυπουργού και του Υπουργού Υγείας και Κοινωνικής 
Αλληλεγγύης, με την οποία ανατέθηκαν αρμοδιότητες 
του Υπουργού Υγείας και Κοινωνικής Αλληλεγγύης 
στους Υφυπουργούς Υγείας και Κοινωνικής Αλληλεγ¬ 
γύης (ΦΕΚ 311 Β'). 

Με πρόταση της Υπουργού Εθνικής Παιδείας και 
Θρησκευμάτων και των Υφυπουργών Οικονομίας και 
Οικονομικών και Υγείας και Κοινωνικής Αλληλεγγύης, 
αποφασίζουμε: 

Άρθρο μόνο 

Εγκρίνουμε την τροποποίηση του οργανισμού του 
κοινωφελούς ιδρύματος με την επωνυμία «ΙΔΡΥΜΑ 
ΓΕΩΡΓΙΟΥ X. ΜΠΑΡΜΠΕΡΗ», που κυρώθηκε με το από 
23.10.2000 προεδρικό διάταγμα (ΦΕΚ 1362 Β') και στη 
συνέχεια τροποποιήθηκαν διατάξεις του οργανισμού 
του, με το από 24.3.2003 προεδρικό διάταγμα (ΦΕΚ 442 
Β'), ως ακολούθως: 

Άρθρο 9 

«Επιλογή και ανακήρυξη υποτρόφων» 

Η παρ. 1 του άρθρου 9 «Επιλογή και ανακήρυξη υπο¬ 
τρόφων» του οργανισμού αντικαθίσταται ως εξής: 

1. Δικαίωμα υποτροφίας έχουν οι πρωτοετείς φοι- 
τητές-φοιτήτριες των αναφερομένων τμημάτων στην 
παρ.1 του άρθρου 2, εφόσον είναι δημότες και μόνιμοι 
κάτοικοι Λιβαδειάς οι ίδιοι και οι γονείς τους και δια- 
κρίνονται για το εξαίρετο ήθος. Από τους υποψήφιους 
κάθε τμήματος θα επιλέγεται εκείνος που έχει τον 
υψηλότερο βαθμό εισαγωγής. Μεταξύ δύο ή περισσο¬ 
τέρων ισοβαθμησάντων, θα επιλέγεται εκείνος πού έχει 
την καλύτερη βαθμολογία στο μάθημα «Νεοελληνική 
Γλώσσα». 

Στον Υπουργό Εθνικής Παιδείας και Θρησκευμάτων 
και στους Υφυπουργούς Οικονομίας και Οικονομικών 
και Υγείας και Κοινωνικής Αλληλεγγύης αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 18 Ιουλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΥΦΥΠ. ΥΓΕΙΑΣ ΚΑΙ ΚΟΙΝΩΝΙΚΗΣ ΚΑΙ ΑΛΛΗΛΕΓΓΥΗΣ 

ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ 
-♦- 

( 2 ) 

Τροποποίηση διάταξης του οργανισμού του κοινωφε¬ 
λούς ιδρύματος με την επωνυμία «ΙΔΡΥΜΑ ΠΑΥΛΟΥ 
ΚΑΙ ΕΛΙΣΣΑΒΕΤ ΠΑΠΑΓΙΑΝΝΟΠΟΥΛΟΥ» που κυρώθη¬ 
κε με το από 9.9.2003 π.δ/γμα (ΦΕΚ 1346/Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 Τις υπ’ αριθμ. 1115/22.3.2002 και 1180/4.11.2002 πρά¬ 
ξεις της συμβ/φου Πειραιά Παρασκευής Δασκαλάκη συζ. 
Θεμιστοκλή Παπασωτηρίου, με τις οποίες η Ελισσάβετ 
Παπαγιαννοπούλου, σύστησε κοινωφελές ίδρυμα με την 
επωνυμία «ΙΔΡΥΜΑ ΠΑΥΛΟΥ ΚΑΙ ΕΛΙΣΣΑΒΕΤ ΠΑΠΑΓΙ- 
ΑΝΝΟΠΟΥΛΟΥ». 

2. Τις διατάξεις του από 9.9.2003 π.δ/τος (ΦΕΚ 1346/ Β') 
Περί εγκρίσεως συστάσεως κοινωφελούς ιδρύματος με 
την επωνυμία «ΙΔΡΥΜΑ ΠΑΥΛΟΥ ΚΑΙ ΕΛΙΣΣΑΒΕΤ ΠΑΠΑ- 
ΓΙΑΝΝΟΠΟΥΛΟΥ» και κύρωσης του οργανισμού αυτού. 

3. Τις διατάξεις των άρθρων: 

α) 95 και 98 του α.ν. 2039/1939 β) 101 και 119 του Εισα¬ 
γωγικού νόμου του Αστικού Κώδικα και γ) 108 και 110 
του Αστικού Κώδικα. 

4. Την από 7.2.2005 απόφαση του Διοικητικού Συμβου¬ 
λίου του εν λόγω ιδρύματος. 

5. Την από 19.1.2006 γνωμοδότηση του Συμβουλίου 
Εθνικών Κληρ/των. 

6. Την υπ’ αριθμ. 37930/ΔΙΟΕ/1264 κοινή απόφαση του 
Πρωθυπουργού και του Υπουργού Οικονομίας και Οι¬ 
κονομικών με την οποία ανατέθηκαν αρμοδιότητες του 
Υπουργού Οικονομίας και Οικονομικών στους Υφυπουρ¬ 
γούς Οικονομίας και Οικονομικών (ΦΕΚ 1432/14.10.2005 
ΤΒΟ. 

Με πρόταση των Υπουργών Εθνικής Παιδείας και 
Θρησκευμάτων και του Υφυπουργού Οικονομίας και 
Οικονομικών αποφασίζουμε: 


ΑΡΘΡΟ μόνο 

Εγκρίνεται η τροποποίηση του Οργανισμού του κοινω¬ 
φελούς ιδρύματος με την επωνυμία « ΙΔΡΥΜΑ ΠΑΥΛΟΥ 
ΚΑΙ ΕΛΙΣΣΑΒΕΤ ΠΑΠΑΓΙΑΝΝΟΠΟΥΛΟΥ» που κυρώθηκε με 
το από 9.9.2003 π.δ/γμα (ΦΕΚ 1346/Β'), ως ακολούθως: 

Αρθρο 2 
Σκοπός 

Το άρθρο 2 «Σκοπός» του οργανισμού αντικαθίσταται 
ως εξής: 

Σκοπός του ιδρύματος είναι η χορήγηση υποτροφιών, 
από τα εισοδήματα της περιουσίας του σε τέσσερις 
φοιτητές - ανεξαρτήτως φύλλου - που φοιτούν στην 
Ελλάδα εκ των οποίων ο πρώτος θα είναι Ποντιακής 
καταγωγής, ο δεύτερος θα έχει καταγωγή από το Τείχιο, 
ο τρίτος Βορειοηπειρωτική καταγωγή και ο τέταρτος 
οποιαδήποτε καταγωγή (πάντως κατά προτίμηση πο¬ 
ντιακή). Η καταβολή της υποτροφίας θα γίνει με σκο¬ 
πό την συνέχιση των σπουδών τους στο επίπεδο των 
μεταπτυχιακών σπουδών τους σε σχολές της Ελλάδας 
ή στην αλλοδαπή. Κατά προτίμιση η μια υποτροφία 
θα χορηγείται για σπουδές που έχουν σχέση με την 
προώθηση και έρευνα της Αρχαίας Ελληνικής παιδείας 
και πολιτισμού. 

Άρθρο 4 

Διοίκηση 

Στο άρθρο 4 η παρ. 2 του Οργανισμού, αντικαθίσταται 
ως εξής: 

Τα μέλη του Διοικητικού Συμβουλίου είναι ισόβια. Σε 
περίπτωση θανάτου του ισόβιοι Προέδρου, θα αντικαθί¬ 
σταται από τον Γραμματέα Γεώργιο Παπαγιαννόπουλο 
του Νικολάου και γραμματέας θα ορίζεται η Μαρία Πα- 
παγιαννοπούλου - Μπαλλή του Νικολάου και της Ευφρο¬ 
σύνης, το γένος Βαρνάβα ενώ ταμίας του ιδρύματος θα 
παραμένει ο Φίλιππος Κωνσταντίνου. Σε περίπτωση μη 
αποδοχής του ή θανάτου της Προέδρου του Ιδρύματος, 
τον Πρόεδρο εκλέγει το Διοικητικό Συμβούλιο με πλειο- 
ψηφία όλων των μελών του Διοικητικού Συμβουλίου. Ο 
Πρόεδρος του Ιδρύματος που εκλέγεται με τον τρόπο 
αυτό και μετά την λήξη της θητείας του ως Πρόεδρος 
παραμένει ισόβιο μέλος του Διοικητικού Συμβουλίου. 

Στον Υπουργό Εθνικής Παιδείας και θρησκευμάτων 
και τον Υφυπουργό Οικονομίας και Οικονομικών ανα¬ 
θέτουμε τη δημοσίευση και εκτέλεση του παρόντος 
διατάγματος. 

Αθήνα, 18 Ιουλίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

(3) 

Έγκριση σύστασης του κοινωφελούς ιδρύματος με την 
επωνυμία «ΣΤΟΥΔΙΟΝ ΝΙΚΟΛΑΟΥ Β. ΤΩΜΑΔΑΚΗ» και 
κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις από 25.11.1972 και 25.6.1975 ιδιόγραφες διαθήκες 
του Νικολάου Β. Τωμαδάκη, ομοτίμου καθηγητού της 

Φιλοσοφικής Σχολής του Πανεπιστημίου Αθηνών που 
δημοσιεύθηκαν με τα υπ’ αριθμ. 1650/1994 και 1651/1994 
πρακτικά του Μονομελούς Πρωτοδικείου Αθηνών και 
κηρύχθηκαν κύριες με την υπ’ αριθμ. 1045/1994 απόφασή 
του, με τις οποίες συστήθηκε κοινωφελές ίδρυμα με 
την επωνυμία «ΣΤΟΥΔΙΟΝ ΝΙΚΟΛΑΟΥ Β. ΤΩΜΑΔΑΚΗ» 
και με έδρα την Αθήνα. 

2. Τις από 6.6.1995 και 28.6.2005 επιστολές του Σταύρου 

I. Κουρούση, εκτελεστή των διαθηκών του Νικολάου Β. 
Τωμαδάκη. 

3. Τις από 23.4.1997 και 30.7.2004 επιστολές της Όλγας 
-Μαίρης Τομαδάκη. 

4. Τις διατάξεις των άρθρων: α) 95 και 98 του α.ν.2039/ 
1939, β) 101 και 119 του Εισαγωγικού νόμου του Αστικού 
Κώδικα και γ) 108 και 110 του Αστικού Κώδικα. 

5. Την από 22.9.2005 γνωμοδότηση του Συμβουλίου 
Εθνικών Κληροδοτημάτων. 

6. Την υπ’ αριθμ. 37930/Δ10Ε 1264/14.10.2005 (ΦΕΚ 1432 
τ.Β') απόφαση του Πρωθυπουργού και του Υπουργού 
Οικονομίας και Οικονομικών, με την οποία ανατέθηκαν 
αρμοδιότητες στους Υφυπουργούς Οικονομίας και Οι¬ 
κονομικών. 

Με πρόταση των Υπουργών Εθνικής Παιδείας και 
Θρησκευμάτων και Πολιτισμού και του Υφυπουργού 
Οικονομίας και Οικονομικών αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΣΤΟΥΔΙΟΝ ΝΙΚΟΛΑΟΥ Β. ΤΩΜΑΔΑΚΗ», 
η οποία έγινε από τον Νικόλαο Β. Τωμαδάκη με τις από 
25.11.1972 και 25.6.1975 ιδιόγραφες διαθήκες του, οι οποίες 
δημοσιεύθηκαν με τα υπ’ αριθμ. 1650/1994 και 1651/1994 
πρακτικά του Μονομελούς Πρωτοδικείου Αθηνών και 
κηρύχθηκαν κύριες με την υπ’ αριθμ. 1045/1994 απόφασή 
του. Το ίδρυμα τούτο αποτελεί Νομικό Πρόσωπο Ιδιω¬ 
τικού Δικαίου, υπάγεται στην εποπτεία και τον έλεγχο 
των Υπουργείων Εθνικής Παιδείας και Θρησκευμάτων, 
Οικονομίας και Οικονομικών και Πολιτισμού και διέπε- 
ται από τις διατάξεις της παραπάνω συστατικής του 
πράξης, του παρακάτω οργανισμού, του α.ν. 2039/1939 
και των διαταγμάτων που εκδόθηκαν ή θα εκδοθούν, 
σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δώδεκα 
(12) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύμα¬ 
τος με τη επωνυμία «ΣΤΟΥΔΙΟΝ ΝΙΚΟΛΑΟΥ Β. ΤΩΜΑ¬ 
ΔΑΚΗ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΣΤΟΥΔΙ- 
ΟΝ ΝΙΚΟΛΑΟΥ Β. ΤΩΜΑΔΑΚΗ» που συστήθηκε από τον 
Νικόλαο Β. Τωμαδάκη με τις από 25.11.1972 και 25.6.1975 
ιδιόγραφες διαθήκες του, που δημοσιεύθηκαν με τα υπ’ 
αριθμ. 1650/1994 και 1651/1994 πρακτικά του Μονομελούς 
Πρωτοδικείου Αθηνών και κηρύχθηκαν κύριες με την υπ’ 
αριθμ. 1045/1994 απόφασή του, αποτελεί Νομικό Πρό¬ 
σωπο Ιδιωτικού Δικαίου και διέπεται από τις διατάξεις 
των παραπάνω συστατικών πράξεων, του παρόντος 
οργανισμού, του α.ν.2039/1939, όπως κάθε φορά ισχύει 


ο νόμος αυτός και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και 
αναγράφει περιμετρικά μέσα στο πλαίσιο, την επωνυμία 
του ιδρύματος και το έτος ιδρύσεως και εις το μέσον 
το σύμβολο του Τιμίου Σταυρού. 

Άρθρο 2 

Σκοποί του ιδρύματος είναι: 

α) Η περισυλλογή και συγκέντρωση της βιβλιοθήκης, 
των αρχείων, της αλληλογραφίας, των χειρογράφων, 
ενθυμίων και η έκδοση εξ αυτών, ως και η επανέκδοση 
έργων ή έργων στηριγμένων στις έρευνες του ιδρυτού 
με κατάλληλη επεξεργασία του καταλιπομένου υλικού 
μετά μνείας αυτού και των μελλόντων να επεξεργα- 
σθούν αυτό. 

β) Η συντήρηση και ο πλουτισμός της βιβλιοθήκης, 
προς εξυπηρέτηση του ανωτέρω σκοπού και των εχό- 
ντων ανάλογα ενδιαφέροντα. 

γ) Η προαγωγή των μελετών, ήτοι της λόγιας βυζα¬ 
ντινής φιλολογίας, της μεσαιωνικής και νεοελληνικής 
φιλολογίας, της εκκλησιαστικής ιστορίας και φιλολο¬ 
γίας, ιδιαίτερα δε των ρωμανικών, σολωμικών και κρη- 
τολογικών μελετών και 

δ) Η έκδοση της πολυτίμου για τα έτη 1925-1975 αλ¬ 
ληλογραφίας του. 

Άρθρο 2α 

Μέσα προς επίτευξη των σκοπών 

Η ενθάρρυνση και διευκόλυνση νέων επιστημόνων και 
ιδία φοιτητών τελειόφοιτων και μεταπτυχιακών στην 
εισαγωγή στην έρευνα των ανωτέρω επιστημονικών 
χώρων, παροχή απαιτουμένων υλικών μέσων, η ανάθε¬ 
ση συντάξεως εργασιών, ως και η βράβευση ή έκδοση 
αυτών, καθ’ όν τρόπον θα κρίνει εκάστοτε το Διοικητικό 
Συμβούλιο. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Διαμέρισμα με αριθμ. 2 κείμενο στο πρώτο υπέρ 
το ισόγειο όροφο πολυκατοικίας στην Αθήνα, επί των 
οδών Ασκληπιού 67 και Ερεσσού 1, επιφάνειας 135 μ 2 , 
κατά ποσοστό συγκυριότητας επί του οικοπέδου 59/000 
εξ αδιαιρέτου, μετά της στο δεύτερο υπόγειο με αριθμ. 
9 αποθήκης, επιφάνειας 3,70 μ 2 . 

β) Ολα τα έπιπλα και τα βιβλία, τα οποία λεπτομε¬ 
ρώς περιγράφονται στην υπ’ αριθμ. 8739/23.3.2001 πράξη 
απογραφής της Συμβολαιογράφου Αθηνών Νικολαΐας 
Χαραλαμποπούλου και 

γ) Τα δικαιώματα πνευματικής ιδιοκτησίας για τα 
εκδοθέντα ήδη έργα του, ως και για όσα είναι ανέκ¬ 
δοτα. 

2. Πόροι του ιδρύματος είναι: 

α) Το ποσό των έντεκα χιλιάδων επτακοσίων πενήντα 
(11.750,00) €. 

β) Τα εισοδήματα από την εκμετάλλευση των περιου¬ 
σιακών του στοιχείων. 

γ) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

δ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Αρθρο 4 
Διοίκηση 

1. Το ίδρυμα διοικείται από εξαμελές Διοικητικό Συμ¬ 
βούλιο που αποτελείται από τους: 

α. Παναγιώτη Γ. Νικολόπουλο, ως πρόεδρο, 
β. Λεωνίδα Γ. Μανολικάκη, ως αντιπρόεδρο, 
γ. Σταύρο I. Κουρούση, ως γραμματέα και διαχειριστή 
(ταμία). 

δ. Μαίρη - Όλγα Κ. Τομαδάκη, ως μέλος, 
ε. Βασίλειο Φρ. Τωμαδάκη, ως μέλος, 
στ. Ευτύχιο Ιω. Τωμαδάκη, ως μέλος, όλων ως τακτικών 
μελών και των εξής αναπληρωματικών μελών, τα οποία 
και θα διαδέχονται τους τυχόν εκλείποντας. 
α. Μαρία Κων. Χαιρέτη. 
β. Γεώργιο Ιω. Λουπάση και 
γ. Θεοχάρη Ευστ. Δετοράκη. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, τον Γραμματέα και τον Ταμία, εκτός του 
πρώτου Διοικητικού Συμβουλίου οριζομένου κατά τα 
ανωτέρω. 

Η θητεία των μελών του Διοικητικού Συμβουλίου είναι 
ισόβιος. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμ¬ 
βουλίου, η κενή θέση συμπληρώνεται με απόφαση των 
υπολοίπων μελών πρώτον μεν εκ μελών της οικογένειας 
Τωμαδάκη επιστημόνων εξ αρρενογονίας διαδόχων των 
νυν τριών οριζομένων, είτα δε κατά την ιδίαν αυτών 
κρίση, σύμφωνα με τις διατάξεις της συστατικής πράξης 
και του άρθρου 99 του α.ν. 2039/1939. 

Τα μέλη του Διοικητικού Συμβουλίου δύνανται να πε- 
ριορισθούν μέχρι πέντε (5), δια της φυσικής εξόδου των 
ανωτέρω εννέα (9) υποδεικνυομένων. 

4. Το Διοικητικό Συμβούλιο συνεδριάζει τακτικά κάθε 
μήνα και εκτάκτως οπότε το ζητήσει ο Πρόεδρος ή 
ένα από τα μέλη του, με γραπτή αίτηση του προς τον 
Πρόεδρο, πάντοτε όμως έπειτα από πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι τουλάχιστον τέσσερα (4). Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Τα, εκτός της έδρας του Ιδρύματος, μέλη του Δ.Σ. 
αυτού, κωλυόμενα να προσέρχονται στις συνεδριάσεις 
αυτού αντιπροσωπεύονται δί ετέρου μέλους ενδημού- 
ντος στην Αθήνα. Τότε ο εξουσιοδοτηθείς ψηφίζει και 
δί εκείνον, που τον εξουσιοδότησε. 

7. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας υπερισχύει η γνώμη με την οποία 
συντάσσεται ο Πρόεδρος. 

8. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 3 του παρόντος άρθρου. 

9. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες 
οι αποφάσεις που λαμβάνονται από αυτό, καθώς και 
η γνώμη των μελών που τυχόν διαφωνούν. Τα πρακτι¬ 


κά υπογράφονται από όλα τα μέλη που μετέχουν στη 
συνεδρίαση. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή, άνευ ουδεμίας απο- 
ζημιώσεως, πλην της δωρεάν απολαβής των εκδόσεων 
του Ιδρύματος. 

11. Σε περίπτωση ασθένειας, απουσίας, κωλύματος 
δικαιολογημένου καλείται ο πρώτος αναπληρωματικός 
του ούτως εμποδιζομένου συμβούλου. 

12. Δεν δύνανται να μετάσχουν του Διοικητικού Συμ¬ 
βουλίου φίλοι, μαθητές και άλλοι στραφέντες κατά του 
ιδρυτού και των όσων εδίδαξε ή προσχωρήσαντες στην 
παραδοχή της θεωρίας του Γαλλικού Διαφωτισμού και 
συνεργασθέντες μετ’ αυτών ή αποκηρύξαντες την βυ¬ 
ζαντινή ορθόδοξη παράδοση. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και γενικά αποφασίζει 
για κάθε θέμα που αφορά στη διοίκηση και στη λει¬ 
τουργία του, τη διάθεση των πόρων αυτού, καθώς 
και για κάθε ενέργεια που σχετίζεται με την εκπλή¬ 
ρωση του σκοπού του, πάντοτε όμως σύμφωνα με 
τις διατάξεις της συστατικής πράξης, του παρόντος 
οργανισμού του α.ν.2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου 
τούτου, καθώς και των λοιπών σχετικών νόμων και 
διαταγμάτων. 

2. Το Διοικητικό Συμβούλιο ειδικότερα: 

α. Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή, τον προϋπο¬ 
λογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του α.ν. 2039/1939 
και του από 20.12.1939 β.δ/τος, (ΦΕΚ 552 Α'). 

Μαζί με το απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και 
του παθητικού του ιδρύματος. 

β. Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και 
τα ειδικότερα καθήκοντα του παραπάνω προσωπικού, 
καθώς και την αμοιβή του, σύμφωνα με τους όρους 
των συλλογικών συμβάσεων εργασίας και τις διατάξεις 
γενικότερα της εργατικής νομοθεσίας. 

γ. Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ. Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

Αρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α. Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β. Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέ¬ 
ρες πριν από τη συνεδρίαση. 

γ. Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γί αυτό η πλειοψηφία των 
παρόντων μελών του Διοικητικού Συμβουλίου. 

δ. Εισηγείται στο Διοικητικό Συμβούλιο τα θέματα 
της συζήτησης. Μπορεί όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε. Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ. Εκδίδει τα εντάλματα πληρωμής για κάθε δαπάνη 
που προβλέπεται στο εγκεκριμένο προϋπολογισμό. 

ζ. Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 

Αρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α. Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β. Φροντίζει για τη σύνταξη των πρακτικών του Διοι¬ 
κητικού Συμβουλίου, 
γ. Διεκπεραιώνει την αλληλογραφία, 
δ. Φυλάττει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευ- 
θύνεται για την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του 
ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Αρθρο 8 

Αρμοδιότητες Ταμία 
1. Ο Ταμίας του ιδρύματος: 

α. Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β. Καταθέτει τα έσοδα του ιδρύματος, σε ένα από τα 
αναγνωρισμένα τραπεζικά ή πιστωτικά ιδρύματα, έχο¬ 
ντας την ευχέρεια να παρακρατεί από αυτά ένα μικρό 
ποσό, που είναι αναγκαίο για την πληρωμή έκτακτων 
και επειγουσών δαπανών του ιδρύματος, το ύψος του 
οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ. Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ. Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 


ε. Φροντίζει για τη έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Αρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρ¬ 
χίζει από την ημέρα δημοσίευσης στην Εφημερίδα της 
Κυβερνήσεως του σχετικού προεδρικού διατάγματος 
έγκρισης της σύστασης του ιδρύματος, η οποία μπορεί 
να παραταθεί μέχρι την 31η Δεκεμβρίου του επόμενου 
ημερολογιακού έτους, με απόφαση του Διοικητικού Συμ¬ 
βουλίου που λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του α.ν. 2039/1939 και του από 20.12.1939 σχετικού 
δ/τος (ΦΕΚ 552 Α'). 

Άρθρο 10 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α. Βιβλίο πρωτοκόλλου αλληλογραφίας. 

β. Βιβλίο πρακτικών συνεδριάσεων του Διοικητικού 
Συμβουλίου. 

γ. Βιβλίο λογιστικής παρακολούθησης, στο οποίο κα¬ 
ταχωρίζονται με χρονολογική σειρά και με λογιστική 
τάξη, όλα τα έσοδα και έξοδα του ιδρύματος που πραγ¬ 
ματοποιούνται στη διάρκεια της χρήσης. 

δ. Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του ιδρύματος και της εκτέλεσης των 
σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα 
με τις διατάξεις των άρθρων 98 του α.ν.2039/1939 και 
110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού και δί αποφάσεως 
λαμβανομένης ομόφωνα. 

Αρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα έχει διάρκεια πεντήκοντα ετών (50) από 
της συστάσεώς του και διαλύεται όταν και όπως ο 
νόμος ορίζει: 

2. Μετά την πάροδο των πεντήκοντα ετών, καθώς και 
σε περίπτωση διάλυσης ενωρίτερα του ιδρύματος για 
οποιοδήποτε λόγο, η περιουσία του περιέρχεται στο 
Ελληνικό Δημόσιο. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στους Υπουργούς Εθνικής Παιδείας και Θρησκευμά¬ 
των και Πολιτισμού και στον Υφυπουργό Οικονομίας και 
Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 18 Ιουλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΠΟΛΙΤΙΣΜΟΥ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

ΑΠΟΦΑΣΕΙ Σ 

Αριθμ. 1057958/4025/0016 (4) 

Είσπραξη εσόδων των Δικηγορικών Συλλόγων της 
Χώρας από τις Δημόσιες Οικονομικές Υπηρεσίες 
(Δ.Ο.Υ.). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγρ. 4 του άρθρου 106 ν.2362/ 
1995 (ΦΕΚ 247 Α') «Περί Λογιστικού ελέγχου των δαπα¬ 
νών του Κράτους και άλλες διατάξεις». 

2. Τις διατάξεις του ν.δ.356/1974 «Περί Κώδικα Είσπρα¬ 
ξης Δημοσίων Εσόδων (Κ.Ε.Δ.Ε.)». 

3. Την υπ’ αριθμ. 2024387/2870/0022/5.4.1990 απόφαση 
του Υπουργού Οικονομικών η οποία κυρώθηκε με την 
παρ. 9 του άρθρου 24 του ν.1884/1990 (ΦΕΚ 81Α/1990). 

4. Την υπ’ αριθμ. 37930/ΔΙΟΕ/1264/2005 (ΦΕΚ 1432/τ. Β'/ 
2005) απόφαση του Πρωθυπουργού και του Υπουργού 
Οικονομίας και Οικονομικών με την οποία εκχωρείται 
αρμοδιότητα στον Υφυπουργό Οικονομίας και Οικο¬ 
νομικών. 

5. Το υπ’ αριθμ. 61513/15.6.2006 έγγραφο του Υπουρ¬ 
γείου Δικαιοσύνης. 

6. Το γεγονός ότι η απόφαση αυτή δεν προκαλεί δα¬ 
πάνη στον Κρατικό Προϋπολογισμό, αποφασίζουμε: 

α) Αναθέτουμε στις Δημόσιες Οικονομικές Υπηρεσίες 
την είσπραξη των εσόδων των Δικηγορικών Συλλόγων 
της Χώρας, ήτοι: 

1. Δικηγορικός Σύλλογος Αθηνών 

2. Δικηγορικός Σύλλογος Αγρίνιου 

3. Δικηγορικός Σύλλογος Αιγίου 

4. Δικηγορικός Σύλλογος Αλεξανδρούπολης -Έβρου 

5. Δικηγορικός Σύλλογος Αμαλιάδος 

6. Δικηγορικός Σύλλογος Αμφισσας 

7. Δικηγορικός Σύλλογος Αρτας 

8. Δικηγορικός Σύλλογος Βέροιας 

9. Δικηγορικός Σύλλογος Βόλου 

10. Δικηγορικός Σύλλογος Γιαννιτσών 

11. Δικηγορικός Σύλλογος Γρεβενών 

12. Δικηγορικός Σύλλογος Γυθείου 

13. Δικηγορικός Σύλλογος Δράμας 

14. Δικηγορικός Σύλλογος Εδέσσης 

15. Δικηγορικός Σύλλογος Ευρυτανίας 

16. Δικηγορικός Σύλλογος Ζακύνθου 


17. Δικηγορικός Σύλλογος Ηλείας 

18. Δικηγορικός Σύλλογος Ηρακλείου 

19. Δικηγορικός Σύλλογος Θεσπρωτίας (Ηγουμενίτσα) 

20. Δικηγορικός Σύλλογος Θεσσαλονίκης 

21. Δικηγορικός Σύλλογος Οηβών 

22. Δικηγορικός Σύλλογος Ιωαννίνων 

23. Δικηγορικός Σύλλογος Καβάλας 

24. Δικηγορικός Σύλλογος Καλαβρύτων 

25. Δικηγορικός Σύλλογος Καλαμάτας 

26. Δικηγορικός Σύλλογος Καρδίτσας 

27. Δικηγορικός Σύλλογος Καστοριάς 

28. Δικηγορικός Σύλλογος Κατερίνης 

29. Δικηγορικός Σύλλογος Κερκύρας 

30. Δικηγορικός Σύλλογος Κεφαλληνίας 

31. Δικηγορικός Σύλλογος Κιλκίς 

32. Δικηγορικός Σύλλογος Κοζάνης 

33. Δικηγορικός Σύλλογος Κορίνθου 

34. Δικηγορικός Σύλλογος Κυπαρισσίας 

35. Δικηγορικός Σύλλογος Κω 

36. Δικηγορικός Σύλλογος Λαμίας 

37. Δικηγορικός Σύλλογος Λαρίσης 

38. Δικηγορικός Σύλλογος Λασιθίου 

39. Δικηγορικός Σύλλογος Λιβαδειάς 

40. Δικηγορικός Σύλλογος Λευκάδας 

41. Δικηγορικός Σύλλογος Μεσολογγίου 

42. Δικηγορικός Σύλλογος Μυτιλήνης 

43. Δικηγορικός Σύλλογος Νάξου 

44. Δικηγορικός Σύλλογος Ναυπλίου 

45. Δικηγορικός Σύλλογος Ξάνθης 

46. Δικηγορικός Σύλλογος Ορεστιάδας 

47. Δικηγορικός Σύλλογος Πατρών 

48. Δικηγορικός Σύλλογος Πειραιώς 

49. Δικηγορικός Σύλλογος Πρεβέζης 

50. Δικηγορικός Σύλλογος Ρεθύμνης 

51. Δικηγορικός Σύλλογος Ροδόπης (Κομοτηνή) 

52. Δικηγορικός Σύλλογος Ρόδου 

53. Δικηγορικός Σύλλογος Σάμου 

54. Δικηγορικός Σύλλογος Σερρών 

55. Δικηγορικός Σύλλογος Σπάρτης 

56. Δικηγορικός Σύλλογος Σύρου 

57. Δικηγορικός Σύλλογος Τρικάλων 

58. Δικηγορικός Σύλλογος Τριπόλεως 

59. Δικηγορικός Σύλλογος Φλωρίνης 

60. Δικηγορικός Σύλλογος Χαλκίδας 

61. Δικηγορικός Σύλλογος Χαλκιδικής 

62. Δικηγορικός Σύλλογος Χανιών 

63. Δικηγορικός Σύλλογος Χίου 

β) Στην αμοιβή που προεισπράττεται σύμφωνα με τις 
διατάξεις του άρθρου 18 του ν.3226/2004 (ΦΕΚ 24Α'/ 
4.2.2004) και στην παρακράτηση η οποία γίνεται υπέρ 
των παραπάνω Δικηγορικών Συλλόγων, δεν παρακρα- 
τείται κανένα ποσοστό ως δαπάνη είσπραξης του Δη¬ 
μοσίου. 

Για οποιοδήποτε άλλο έσοδο υπέρ των παραπάνω 
συλλόγων, γίνεται παρακράτηση δέκα τοις εκατό (10%) 
ως δαπάνη είσπραξης, εξαιρουμένων των ασφαλιστικών 
εισφορών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. Υ7α/Γ.Π. 88725 (5) 

Τροποποίηση της υπ’ αριθμ. Υ7α/105741 (ΦΕΚ 1616 τ.Β'/ 
29.10.2004) υπουργικής απόφασης. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Την παρ. 3 του άρθρου 3 του π.δ. 228/2000 «Άδεια 
εκτέλεσης υπερηχογραφημάτων» (ΦΕΚ 197 Α'/2000). 

2. Τις διατάξεις του άρθρου 3 του ν. 1278/1982 όπως 
επαναφέρθηκαν σε ισχύ με τις διατάξεις του άρθρου 
1 του ν.2194/1994. 

3. Την υπ’ αριθμ. 8061/7.9.2004, γνωμοδότηση της Εκτε¬ 
λεστικής Επιτροπής του ΚΕ.Σ.Υ. 

4. Την υπ’ αριθμ. 30356/15.3.2006 (ΦΕΚ 311 Β') κοινή 
απόφαση του Πρωθυπουργού και του Υπουργού Υγείας 


και Κοινωνικής Αλληλεγγύης «Ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης Αθανάσιο Γιαννόπουλο και Γεώργιο Κωνσταντό- 
πουλο», αποφασίζουμε: 

Στο τέλος της α' παρ. της υπ’ αριθμ. Υ7α/105741 (ΦΕΚ 
1616 τ.Β'/29.10.2004) υπουργικής απόφασης προστίθεται 
εδάφιο β ως εξής: 

«Το Γαστρεντερολογικό Τμήμα του Νοσοκομείου δύ- 
ναται να εκπαιδεύσει μόνο στην Ενδοσκοπική Υπερη- 
χοτομογραφία Γαστρεντερολόγους». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2006 

Ο ΥΦΥΠΟΥΡΓΟΣ 

ΑΘ. ΓΙΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0Θ: 


Τεύχος 

Περίοδος 

ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ίπίετηβΐ: ΙΚ(ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπάλληλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις ΟέοεωνΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κης Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) Θα αποστέλλεται σε συνδρομητές με την επιβάρυνση των 70 θογο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποοού 
της ετήσιας συνδρομής έτους 2006, κατά 40 θογο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεταιή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεταί και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τήλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00" έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34* ΑΘΗΝΑ 104 32 ΓΗΛ. 210 52 79 000 * ΡΑΧ 21 0 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιΐΐρ://νννννν.6ΐ·ΐιτ - β-πτοίΙ: ννσί)ηΐ35ΐ6τ@£(·ίτΓ 














